ขอความอนุเคราะห์จัดระเบียบ เพื่อความปลอดภัย ความเรียบร้อย และความสะอาดภายในซอย ชุมชน 108 แยก 1 ดังนี้

1. ด้านความปลอดภัย
    1.1 ถนนที่ใช้สัญจรไปมามีประชาชนนำรถยนต์มาจอด2ข้างทาง รวมถึงกระถางต้นไม้ขนาดใหญ่เป็นจำนวนมาก ตลอดแนว  โดยเฉพาะบริเวณหน้าอู่ซ่อมรถ บางคันนำมาจอดทิ้งไว้นานมากๆ และจอดชิดหน้าซอยทางเข้าเมื่อรถเลี้ยวไม่มีระยะให้เบียงช่องจราจร ก่อให้เกิดอันตรายอย่างยิ่ง หรือหากมีเหตุฉุกเฉินเร่งด่วนอาจทำให้รถไม่สามารถสัญจรได้ทันเวลาเนื่องจากมีรถจอดกีดขวางการจราจรอยู่
     1.2 อู่ซ่อมรถมีการใช้เครื่องพ่นสี ซึ่งบางครั้งกลิ่นสารเคมีค่อนข้างรุนแรงและระยะเวลานาน สร้างมลพิษให้ประชาชนบริเวณใกล้เคียงอย่างมากเป็นระยะเวลาหลายปีแล้วขอให้หน่วยงานที่เกี่ยวข้องเข้าดำเนินการแก้ไขเพื่อคุณภาพชีวิตของประชาชนในชุมชน และมักนำรถยนต์ที่เตรียมซ่อม หรือซ่อมเสร็จแล้วมาจอดบริเวณถนน2ข้างทางเป็นระยะเวลานาน

2.ด้านความสะอาด
   2.1 จุดทิ้งขยะภายในชุมชนมีขยะเอ่อล้นจำนวนมาก เนื่องจากสนข.หนองแขม ได้มาเก็บถังขยะไปบางจุด ซึ่งเป็นจุดรวมใหญ่และไม่ได้กำหนดจุดหรือมีถังขยะมารองรับให้ทดแทน เป็นผลให้ปชช.นำขยะมาตั้งกองไว้จุดเดิมกับพื้นถถนสร้างมลภาวะกลิ่นและมีน้ำขยะไหลนองส่งกลิ่นเหม็น
    2.2 ทางชุมชนแจ้งว่าจะได้รับสนับสนุนถังขยะจาก สนข.โดยมาให้ปชช.ภายในชุมชนไว้ทิ้งในบ้านและนำถังมาตั้งวางตามจุดที่ สนข.กำหนดวันมาเก็บขยะ แต่ประชาชนยังไม่ได้รับถังขยะดังกล่าวเลย  ซึ่งต้องนำไปทิ้งที่ถังขยะอีกซอยซึ่งมีระยะทางไกล
    2.3 การวางสิ่งของเครื่องใช้ เช่น ราวตากผ้า รถจักรยาน รถจักรยานยนต์ กระถางต้นไม้ โซฟาที่ไม่ใช้แล้ว กะละมังซักผ้า ฯลฯ บริเวณหน้าบ้านโดยวางออกมาในพื้นที่ถนนสาธารณะ หรือแม้แต่ตามซอยเล็กๆที่รถสัญจรเข้า-ออก ทำให้การสัญจรลำบาก สร้างความเดือดร้อนอย่างมาก 

      ทั้งนี้ เรื่องที่นำแจ้งดังกล่าวข้างต้นเป็นปัญหาเรื้อรังที่มีมาระยะเวลานานหลายปี ชุมชนมีการรับนโยบายจากภาครัฐมาบ่อยครั้ง แต่ก็ไม่สามารถดำเนินการจัดการดังกล่าวได้ จึงเรียนมาเพื่อขอให้หน่วยงานที่เกี่ยวข้องเข้ามาแก้ไขปัญหาความเดือดร้อนดังกล่าวให้แก่ประชาชนในชุมชนโดยด่วน และขอบคุณมา ณ โอกาสนี้